കുമരംകുടി വനമേഖലയില് ചരിഞ്ഞ നിലയില് കണ്ടെത്തിയ കാട്ടാനയുടെ ജഡം മറവ് ചെയ്തു ആനയുടെ ജനനേന്ദ്രിയത്തില് പ്രത്യേക തരം ഈച്ച കുത്തിയതില് നിന്നും ഉണ്ടായ രോഗത്താലാണ് കാട്ടാന ചരിയാന് കാരണമെന്ന് പോസ്റ്റ് മോര്ട്ടം പ്രാഥമിക റിപ്പോര്ട്ട്. കൊല്ലം: കുമരംകുടി വനമേഖലയില് ചരിഞ്ഞ നിലയില് കണ്ടെത്തിയ കാട്ടാനയുടെ ജഡം മറവ് ചെയ്തു. ഏകദേശം 25 വയസ് പ്രായം തോന്നിക്കുന്ന പിടിയാനയാണ് കുമരംകുടി ഫാമിംഗ് കോര്പ്പറേഷനോട് ചേര്ന്നുള്ള വനത്തിലെ അരുവിക്ക് സമീപം ചരിഞ്ഞത്. ആനയുടെ ജനനേന്ദ്രിയത്തില് പ്രത്യേക തരം ഈച്ച കുത്തിയതില് നിന്നും ഉണ്ടായ രോഗത്താലാണ് കാട്ടാന ചരിയാന് കാരണമെന്ന് പോസ്റ്റ് മോര്ട്ടം പ്രാഥമിക റിപ്പോര്ട്ട്. കഴിഞ്ഞ ദിവസം വൈകുന്നേരത്തോടെ വനപാലകരുടെ സംഘമാണ് ആനയെ കണ്ടെത്തിയത്. പൂര്ണമായ പോസ്റ്റ്മോര്ട്ടം റിപ്പോര്ട്ട് കിട്ടിയെങ്കില് മാത്രമേ കൂടുതല് വിവരങ്ങള് അറിയാന് സാധിക്കൂവെന്ന് പത്തനാപുരം റേഞ്ച് ഓഫീസര് ബി ആര് ജയന് പറഞ്ഞു.